CELEX: 31999R1149
Language: mt
Date: 1999-05-25 00:00:00
Title: Ir-Regolament tal-Kunsill (KE, EURATOM) Nru 1149/1999 tal-25 ta' Mejju 1999 li jemenda r-Regolament (KE, Euratom) Nru 2728/94 li jistabbilixxi Fond ta' Garanzija għal azzjonijiet esterni

Avviż Legali Importanti

|

31999R1149

Official Journal L 139 , 02/06/1999 P. 0001 - 0002

		Ir-Regolament tal-Kunsill (KE, EURATOM) Nru 1149/1999tal-25 ta' Mejju 1999li jemenda r-Regolament (KE, Euratom) Nru 2728/94 li jistabbilixxi Fond ta' Garanzija għal azzjonijiet esterniIL-KUNSILL TAL-UNJONI EWROPEAWara li kkunsidra t-Trattat li jistabilixxi l-Komunità Ewropea, u b'mod partikolari l-Artikolu 308 tiegħu,Wara li kkunsidra t-Trattat li jistabbilixxi l-Komunità Ewropea ta' l-Enerġija Atomika, u b'mod partikolari l-Artikolu 203 tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidraw l-opinjoni tal-Qorti tal-Awdituri [3],Billi:(1) il-Fond ta'Garanzija huwa sostnut b'pagamenti mill-estimi ġenerali tal-Komunitajiet Ewropej, bl-imgħaxijiet mir-riżorsi investiti tiegħu u bl-ammonti rkuprati minn debituri li ma jħallsux meta l-Fond ikun diġà onora l-garanzija;(2) l-esperjenza tal-funzjonament tal-Fond ta' Garanzija tindika li proporzjon ta' 9 % bejn ir-riżorsi tal-Fond u l-impenji ta' kapital iggarantiti, miżjuda bl-interessi dovuti iżda li ma kenux ġew imħallsa, għandu jkun adekwat;(3) il-pagamenti lill-Fond ta' Garanzija ugwali għal 9 % ta' l-ammont ta' kull operazzjoni għandhom jidhru li huma suffiċjenti biex jintlaħaq l-ammont immirat;(4) il-Fond ta' Garanzija laħaq l-ammont immirat fil-31 ta' Diċembru 1997 u għahekk ir-rata ta' proviżjonament għandha tkun riveduta;(5) jekk il-Fond ta' Garanzija jaqbeż l-ammont immirat, iż-żejjed jitħallas lura lill-estimi ġenerali tal-Komunitajiet Ewropej;(6) il-Kummissjoni għandha tagħmel rapport lill-Parlament Ewropew u lill-Kunsill dwar il-funzjonament tal-Fond u tqis it-tibdil possibli tar-riskji li għalihom il-Fond ta' Garanzija jkun espost wara t-tkabbir tal-Komunità;(7) Ir-Regolament (KE, Euratom) Nru 2728/94 [4] għandu jkun emendat kif imiss;(8) it-Trattati ma jipprovdux poteri apparti minn dawk kontemplati fl-Artikolu 308 tat-Trattat tal-KE u l-Artikolu 203 tat-Trattat Euratom biex jiġi adottat dan ir-Regolament,ADDOTTA DAN IR-REGOLAMENT:Artikolu 1Ir-Regolament (KE, Euratom) Nru 2728/94 huwa b'dan emendat kif ġej:1. fl-Artikolu 3, it-tieni paragrafu għandu jkun mibdul b'dan li ġej:"L-ammont immirat għandu jkun 9 % tat-total ta' l-impenji ta' kapital pendenti tal-Komunità li joriġinaw minn kull operazzjoni, miżjuda bl-imgħaxijiet dovuti mhux imħallsa";2. L-Artikolu 4(1) għandu jkun mibdul b'dan li ġej:"Il-pagamenti previsti fl-ewwel inċiż ta' l-Artikolu 2 għandhom ikunu ekwivalenti għal 9 % tal-valur kapitali ta' l-operazzjonijiet";3. Fl-Artikolu 5 l-ewwel paragrafu għandu jkun mibdul b'dan li ġej:"Jekk, bħala riżultat ta' l-attivazzjoni tal-garanziji wara inadempienza, ir-riżorsi tal-Fond ikunu taħt il-75 % ta' l-ammont immirat, ir-rata ta' proviżjonament fuq operazzjonijiet ġodda għandha tkun imtella' għal 10 % sa kemm l-ammont immirat ikun għal darba oħra milħuq";4. L-artikolu 9 għandu jkun mibdul b'dan li ġej:"Il-Kummissjoni għandha tissottometti lill-Parlament Ewropew u lill-Kunsill rapporti komprensivi dwar il-funzjonament tal-Fond, kemm fil-waqt tal-konklużjoni ta' l-ewwel ftehim ta' adeżjoni ma' l-Istati applikanti, u qabel il-31 ta' Diċembru 2006. Il-Kummissjoni għandha, jekk meħtieġ, tissottometti lill-Kunsill proposti xierqa għall-modifika tal-parametri tal-Fond."Artikolu 2Dan ir-Regolament għandu jidħol fis-seħħ fl-1 ta' Jannar 2000.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fil-25 ta' Mejju 1999.Għall-KunsillIl-PresidentH. Eichel[1] ĠU C 32, tas-6.2.1999, p. 11.[2] ĠU C 379, tas-7.12.1998, p. 155.[3] Opinjoni mgħotija fit-30 t'Ottubru 1998.[4] ĠU L 293, tat-12.11.1994, p. 1.--------------------------------------------------